23. 10. 93 De Europæiske Fællesskabers Tidende Nr. L 264/29 KOMMISSIONENS FORORDNING (EØF) Nr. 2915/93 af 22. oktober 1993 om ændring af forordning (EØF) nr. 3077/78 om anerkendelse af attester, der ledsager humle indført fra tredjelande, som ligestillet med Fællesskabets attester KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 1696/71 af 26. juli 1971 om den fælles markedsordning for humle ()), senest ændret ved forordning (EØF) nr. 3124/ 92 ?), særlig artikel 5, stk. 2, og ud fra følgende betragtninger : Ved Kommissionens forordning (EØF) nr. 3077/78 (?), senest ændret ved forordning (EØF) nr. 2238/91 (?), er det fastsat, at attester, der ledsager humle indført fra visse tredjelande, kan ligestilles med Fællesskabets attester, og der er fastsat en fortegnelse over de organer i de pågæl- dende lande, som har bemyndigelse til at udstede ligestil- lingsattester, samt en fortegnelse over de produkter, der er omfattet ; siden da er der indtruffet politiske begivenhe- der, der gør det nødvendigt at revidere fortegnelsen ; det påhviler tredjelandenes organer at ajourføre oplysningerne i bilaget til nærværende forordning og meddele dem til Kommissionens tjenestegrene i snævert samarbejde ; siden da har Ungarn forpligtet sig til at overholde kravene for markedsføring af humle og humleprodukter og har bemyndiget et organ til at udstede ligestillingsattester ; disse attester bør derfor anerkendes som ligestillet med Fællesskabets attester, og de produkter, de udstedes for, bør overgå til fri omsætning; det er nødvendigt at supplere bilaget til forordning (EØF) nr. 3077/78 ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Humle — UDSTEDT FØLGENDE FORORDNING : Artikel 1 Forordning (EØF) nr. 3077/78 ændres som følger: 1) I artikel 1 indsættes følgende punktum : »Bilaget vil blive revideret på grundlag af meddelel- serne fra tredjelandene.« 2) Bilaget til nærværende forordning erstatter bilaget til | Kommissionens forordning (EØF) nr. 3077/78. Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 22. oktober 1993. () EFT nr. L 175 af 4. 8. 1971, . 1.- () EFT nr. L 313 af 30. 10. 1992, s. 1. () EFT nr. L 367 af 28. 12. 1978, s. 28. () EFT nr. L 204 af 27. 7. 1991, s. 13. På Kommissionens vegne René STEICHEN Medlem af Kommissionen